โรงเรียนนายเรือเมือร์วิค

โรงเรียนนายเรือเมือร์วิค () เป็นสถานศึกษาสำหรับนายทหารจากกองทัพเรือเยอรมันทุกคน และในปี ค.ศ. 1910 ได้เข้ามาแทนที่ โรงเรียนนายเรือจักรวรรดิเยอรมัน ในเมืองคีล (ซึ่งปัจจุบันเป็นที่ตั้งรัฐบาลของรัฐชเลสวิช-ฮ็อลชไตน์)

โรงเรียนตั้งอยู่ที่เขตเมือร์วิค ซึ่งเป็นส่วนหนึ่งของเมืองเฟล็นส์บวร์คทางเหนือสุดของประเทศเยอรมนี สร้างขึ้นบนเนินเขาเล็ก ๆ ริมชายฝั่งโดยตรง มองเห็นเฟล็นส์บวร์คฟยอร์ด

 ประวัติ 

สถาบันแห่งนี้ก่อตั้งขึ้นตามพระบรมราชโองการของไกเซอร์วิลเฮล์มที่ 2 ในปี ค.ศ. 1910 สถาปัตยกรรมแบบโกธิกที่แปลกตาซึ่งมีอิฐสีแดงโดดเด่นนั้นได้รับการออกแบบเพื่อเลียนแบบปราสาทออร์เดนส์บวร์กมาริเอนบวร์ก ที่สร้างในปี ค.ศ. 1274Flensburger Tageblatt 100 Jahre Marineschule : Das rote Schloss des deutschen Kaisers

ในช่วงสุดท้ายของ สงครามโลกครั้งที่สอง จอมพลเรือคาร์ล เดอนิทซ์ เข้ารับตำแหน่งประธานาธิบดีของเยอรมนี โดยได้รับการแต่งตั้งให้เป็นผู้สืบทอดตำแหน่งจากอดอล์ฟ ฮิตเลอร์ ก่อนที่ฮิตเลอร์จะฆ่าตัวตายในเบอร์ลิน ต่อมาเดอนิทซ์ย้ายไปที่สถาบันแห่งนี้ ซึ่งเขาได้ก่อตั้งรัฐบาลเฟล็นส์บวร์ค ในอาคารกีฬา ทำให้เมืองเฟล็นส์บวร์คเป็นเมืองหลวงของเยอรมนีเป็นเวลาเกือบ 20 วัน ไม่นานหลังจากการยอมแพ้ครั้งสุดท้ายแก่ฝ่ายสัมพันธมิตร สมาชิกของกลุ่มก็ถูกปลดและจับกุมโดยกองทหารอังกฤษJörg Hillmann, Reinhard Scheiblich: Das rote Schloß am Meer. Die Marineschule Mürwik seit ihrer Gründung. Hamburg 2002, S. 93

ปัจจุบัน โมเดลเรือเก่า ภาพวาดเก่า และธงที่กองทหารอังกฤษนำมาจากสถาบันแห่งนี้หลังสงคราม ได้รับการนำไปเก็บรักษาที่พิพิธภัณฑ์การเดินเรือแห่งชาติในเกรนิชsh:z: Gezeiten. Die letzten Tage der Dönitz-Regierung in Mürwik , vom: 21. Dezember 2009; abgerufen am: 27. August 2016Martin Bailey: "Revealed: Nazi painting in London’s Maritime Museum looted by British."  The Art Newspaper, vom: 3. Januar 2007

 การศึกษาของทหารกองทัพเรือเยอรมัน 
นายทหารเรือส่วนใหญ่มักจะเข้าร่วมกองทัพเรือเยอรมันหลังจากได้รับวุฒิบัตรการศึกษาระดับมัธยมศึกษาตอนปลาย และสมัครรับราชการเป็นเวลา 13 ปี (ซึ่งสามารถขยายออกไปเป็น "ตลอดชีพ" ได้ประมาณ 35 ปี)

การศึกษาตามมาตรฐานประกอบด้วยสามส่วน ได้แก่

"การศึกษาขั้นพื้นฐาน" เบื้องต้นที่โรงเรียนนายเรือในเมืองเมือร์วิคใช้เวลาอย่างน้อยหนึ่งปี และประกอบด้วยสี่ส่วน: เนื่องจากเป็นนักเรียนใหม่ในกองทัพเรือเยอรมัน นักเรียนนายร้อยทุกคนจะต้องเข้ารับการฝึกขั้นพื้นฐานร่วมกันเป็นเวลาหกสัปดาห์ที่เมือร์วิคก่อน หลังจากนี้จะถูกแบ่งเป็น 3 กลุ่ม ซึ่งจะเข้ารับการฝึก 3 ส่วนติดต่อกัน ได้แก่ การเดินทางด้วยเรือฝึกของกองทัพเรือเยอรมัน การเตรียมความพร้อมภารกิจที่ "โรงเรียนนายสิบ" ในเมืองพล็อน และกลับมาฝึกอบรมนายทหารอีกครั้งที่เมือร์วิค นักเรียนนายร้อยที่ไปรับราชการแพทย์ของกองกำลังเยอรมันจะเข้าร่วมเฉพาะการเดินทางครั้งแรกกับเรือฝึก และการฝึกขั้นพื้นฐานเป็นเวลา 6 สัปดาห์เท่านั้น

โดยปกติแล้วจะตามด้วยการศึกษาต่อที่มหาวิทยาลัยกองทัพสหพันธ์เยอรมัน ซึ่งกินเวลาประมาณ 4 ปี โดยส่วนใหญ่จะสำเร็จการศึกษาในระดับปริญญาตรีและ/หรือปริญญาโท

จากนั้นจะกลับไปที่โรงเรียนนายเรือเมือร์วิค และบางครั้งอาจไปที่โรงเรียนนายเรืออื่น ๆ เพื่อการฝึกอบรมขั้นสูงซึ่งอาจใช้เวลาถึงสองปี ขึ้นอยู่กับการเลือกอาชีพของทหารในด้านยุทธการหรือวิศวกรรม และประเภทของเรือที่พวกเขาจะประจำการอยู่ ผู้ที่มุ่งหน้าไปยังตำแหน่งภาคพื้นดินยังได้รับส่วนพื้นฐานของการฝึกอบรมขั้นสูงด้วย การฝึกอบรมขั้นสูงสำหรับทหารจะให้ความรู้เพิ่มเติม เช่น การศึกษาด้านความเป็นผู้นำ หรือกฎหมายการทหาร อีกทั้งยังจะเข้าร่วมหลักสูตรพิเศษ เช่น การฝึกอบรมนายทหารเฝ้าระวัง การฝึกอบรมระบบอาวุธพิเศษ หรือวิศวกรรมนาวี ขึ้นอยู่กับว่าจะเลือกสายงานวิศวกรรมหรือยุทธการ


 ศิษย์เก่า
คนไทยที่มีชื่อเสียงที่จบการศึกษาจากเมือร์วิค ได้แก่:
 จอมพลเรือ สมเด็จพระมหิตลาธิเบศร อดุลยเดชวิกรม พระบรมราชชนก
 พลเรือเอก จิรพล ว่องวิทย์ ผู้บัญชาการทหารเรือไทย คนที่ 44ส่องประวัติ "แมว เมอร์วิค" ว่าที่ ผบ.ทร. ของ "บิ๊กดุง" ผู้แหวกม่านประเพณี ทร.สำเร็จ – สยามรัฐ

 อ้างอิง 

 แหล่งข้อมูลอื่น 
 โรงเรียนนายเรือเมือร์วิค - เว็บไซต์อย่างเป็นทางการ (ภาษาอังกฤษ)

หมวดหมู่:กองทัพเรือเยอรมัน
หมวดหมู่:โรงเรียนทหาร
หมวดหมู่:สิ่งก่อสร้างในรัฐชเลสวิช-ฮ็อลชไตน์